Alexandria face revoluţie prin teatru. Cel mai mare festival de teatru a ieșit în strad.
,,Ideo Ideis" este cel mai mare festival de teatru tânăr din ţară şi se află la a cincisprezecea ediţie. Pe lângă Alexandria, festivalul mai are loc şi la Botoşani, Baia Mare, Buzău, Timişoara, Bucureşti, Câmpina, Roman şi Sibiu. Tema festivalului de anul acesta a fost schimbarea prin sloganul "Suntem datori cu o revoluţie".
La Alexandria, cel mai mare festival de teatru, cu actori de liceu din România, a ieşit în stradă. Din pricina regulilor de distanţare socială, festivalul a părăsit anul acesta sălile de spectacol şi a umplut de culoare străzile din oraş. Spectacolele de teatru în aer liber, concertele, atelierele de teatru şi de măiestrie au adus un strop de strălucire. Bucuria de la,,Ideo Ideis" nu a fost resimţită doar în Alexandria anul acesta. Festivalul are loc simultan în alte 8 oraşe din ţară, dar şi în mediul online.ALEX ION, fondator Ideo Ideis: "De-a lungul timpului ne-am dorit foarte tare să ieşim cât mai în stradă şi să ajungem cât mai aproape de comunitate“.DARIA DUŢĂ, participant individual: "Noi fiind generaţia Z, trebuie să facem o schimbare în modul nostru de a fi, de a gândi, să schimbăm oraşul nostru şi orice loc în care mergem şi să fim schimbarea pe care o vrem noi în lume“.BOGDAN GEORGESCU, regizor: "Nu sunt fan al teatrului online şi mi se pare că e forma de artă care prin definiţie se întâmplă doar dacă oamenii se întâlnesc şi lucrează împreună, schimbă experienţe, poveşti, emoţii“.Autor: Șerban Picu.